«Våren kommer til sjøen», av Wu Li, malt 1676.
**Wu Li** (tradisjonell kinesisk: 吳歷, forenklet kinesisk: 吴历, pinyin: *Wú Lì*) også **Wu Yushan** og med kallenavnet **Mojing** – «blekkhuset» (født ca. 1632 i Changshu i provinsen Jiangsu i Kina, død 24. februar 1718 i Shanghai), var en landskapsmaler tidlig under Qing-dynastiet i Kina, og en av mestrene i den gruppen malere som ettertiden har gitt betegnelsen «de seks klassiske mesterne».

Liv og virke
------------

### Bakgrunn

Wu Li kom fra en lang slekt der mange hadde trådt inn i den høylærde mandarinstand. En av hans forfedre var den neo-konfucianske embedsmann og filosof We Ne (1372–1427). 

Som barn var han vitne til hvordan de seierrike mandsjuer ved tre anledninger massakrerte mennesker i hans hjemby Changshu. 

### Kristen

Wu besøkte ofte den buddhistiske *Xing Fu*-klosteret i Suzhou, og var en nær venn av munken Mo Yong. Men fra 1675 ble han mer og mer dratt mot katolisismen som han var kommet i kontakt med gjennom misjonærene Lu Rima (Franciscus de Rougemont), Bai Yingli (Phillippe Couplet) og andre jesuitter. Han konverterte og som lot seg døpe i 1681 i en alder av 39 år (dåpsnavn: *Han var også en konvertitt til katolisismen som lot seg døpe i 1681 i en alder av 39 år (dåpsnavn:*  Ximan Sawulue / Simon Xavier da Cunha*).* 

I 1681 ble Couplet kalt tilbake til Europa. Wu aktet å bli med ham, med det ble det ikke noe av da de var kommet til Macao. Wu ble i Macau i fem måneder og returnerte til hjembyen sommeren 1682. Drevet av sin nye kristne tro vendte han tilbake til Macao senere på året og begynte han jesuittenes *Colegio de São Paulo*. Noen år senere trådte han selv inn i jesuittordenen.

### Prest

Han ble presteviet 57 år gammel i Nanjing, av den første katolske kinesiske biskop, dominikaneren Luo Wenzao, og ble så sendt til Shanghai. På denne tiden pågikk ritestriden i den katolske kirke i Kina.

«Båtreise på floden nedenfor buddhisttempelet», av Wu Li, malt mellom 1690 og 1710.
Han utførte sitt pastorale arbeide i 30 år, og gikk av sikkerhetsgrunner ofte kledt som fisker eller sjømann. 

Wu var ved sin høye og tradisjonelle konfucianske utdannelse en av sitt folks høylærde, og de var slett ikke uvanlig for slike å hengi seg til kunster som for eksempel malerkunsten. Han var også en dikter. 

Hans gravmæle i Changshu forsvant under den moderne utbygging av byen.

Referanser
----------

1. ↑   Encyclopædia Britannica Online, Encyclopædia Britannica Online-ID biography/Wu-Li, besøkt 9. oktober 2017[Hentet fra Wikidata]
2. 1 2   Gemeinsame Normdatei, GND-ID 119198134, besøkt 14. oktober 2015[Hentet fra Wikidata]
3. 1 2   Trove, oppført som Li Wu, Trove person-ID 1323795, besøkt 9. oktober 2017[Hentet fra Wikidata]
4. 1 2   Korean Authority File, oppført som 오력, National Library of Korea ID KAC201901182[Hentet fra Wikidata]
5. ↑   British Museum person-institution thesaurus, oppført som Wu Li ??, British Museum person or institution ID 15595, besøkt 9. oktober 2017[Hentet fra Wikidata]
6. ↑   Gemeinsame Normdatei, besøkt 31. desember 2014[Hentet fra Wikidata]
7. ↑   China Biographical Database[Hentet fra Wikidata]

Litteratur
----------

* Jonathan Chaves: *Singing of the Source: Nature and God in the Poetry of the Chinese Painter Wu Li*, University of Hawaii Press, 1992.
* Wú Lì Brief Biography Arkivert 13. juni 2013 hos Wayback Machine.
* Yang Xin, Richard M. Barnhart, Nie Chongzheng, James Cahill, Lang Shaojun, Wu Hung: *Trois mille ans de peinture chinoise*, Éditions Philippe Picquier, 1997, 402 s. s. 259, 264, 312
* *Dictionnaire Bénézit: Dictionnaire des peintres, sculpteurs, dessinateurs et graveursææ, vol. 14, éditions Gründ, januar 1999, 13440 s. (ISBN 2700030249), s. 739-740*
* James Cahill (oversatt av Yves Rivière): *La peinture chinoise - Les trésors de l'Asie*, éditions Albert Skira, 1960, 212 s. s. 163, 165, 167, 168

Se også
-------

* Liste over kinamisjonærer tilhørende jesuittordenen

Eksterne lenker
---------------

* (en) Wu Li – kategori av bilder, video eller lyd på Commons Rediger på Wikidata

  

Portal: Kunst

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** GND **·** LCCN **·** ISNI **·** SUDOC **·** ULAN
 |